පුරාවිද්‍යාත්මක ගවේෂණ අනුව ලංකාවේ ආදි මානවයා බලංගොඩ මානවයා පමණක් නොව පාහියංගල කැනීම් අනුව වසර 45,000 ට පෙර ආදි මානවයන් දුනු හී භාවිත කරමින් සතුන් දඩයම් කර ජීවත් වූ බවට ද සාධක හමුවිය. අපේ වංශ කථාවල සඳහන් වන්නේ ක්‍රි.පූ. 6 වැනි සියවස එනම් බුද්ධ කාලයේ දී තථාගතයන් වහන්සේ තෙවරක් වැඩම කරන අවදියේ මහියංගනයේ යක්‍ෂ ගෝත්‍රිකයන්ද කඳුකරයේ මෙන්ම නැගෙනහිර පළාත්වල නාග ගෝත්‍රිකයින්ද උතුරු පෙදෙස්වල දේව ගෝත්‍රිකයින්ද වාසය කළ බවකි. විධිමත් රාජ්‍ය තන්ත්‍රයක් ඇති වීමට පෙර එනම් දේවානම්පියතිස්ස යුගයට පෙර ගෝත්‍රික පාලනයේ විකාශනයක් ලෙසට ප්‍රාදේශීය නායකයින්ගේ වෙන් වූ පාලන ක්‍රමයක් පැවතුනි. මුළු දිවයිනම එක්සත් වූ විධිමත් ඒකීය රාජ්‍යයක් බවට සංවිධානය වූයේ මිහිඳු මාහිමියන්ගේ වැඩම කිරීමෙන් අනතුරුවය. උන්වහන්සේගේ උපදෙස් අනුව දෙවන පෑතිස් රජු ක්‍රියාකාරී වූ හෙයින්, ජනපද රාශියක් ඇති වුණි. විජය කුමරු පැමිණීමෙන් පසු අතීතයේ දී අනුරාධ ඇමැති අනුරාධ ගම ද උපතිස්ස ඇමැති උතුරු ප්‍රදේශයේ උපතිස්ස ගම ද අනෙක් ඇමැතිවරු දෙදෙනා උරුවේලා ජනපදය විජිත ගමද පිහිටු වූහ.
වසර 45000ට පෙර මානවයා සතුන් දඩයම් කිරීම සදහා භාවිතා කරේ මොනවාද?
දුනු හී